﻿Profilul transdisciplinar al lui Lucian Blaga dr. Irina Dincă Universitatea de Vest din Timişoara The transdisciplinary complexity of Lucian Blaga's creative personality bursts out into a multilayered configuration, open both towards science and philosophy and art , in an osmosis that does not steal their autonomy. Blaga's intellectual ecstasy finds a transtemporal mirror in the transdisciplinary vision of a Reality with many levels, revealing a logics of the included middle by which the antagonist elements A and non-A are found in a third term T, transcendent to their level of Reality, in a cognitive structure represented by a triangle with one peak in a superior level of Reality and the other two into an inferior one. The filtration of Blaga's work through the epistemology – metaphysics – poetry triad, revealed by Pompiliu Crăciunescu, discloses subtle interferences intertwined within these complementary spiritual frames of manifestation of Lucian Blaga's personality and enlightens its symphonic crystal-clear structure. Key words: Lucian Blaga, science, philosophy, art, transdisciplinarity „Toţi oamenii de ştiinţă, împreună, sunt autorii unei singure lumi. Fiecare filosof care-şi merită acest nume este autorul unei lumi singulare, a sa. Poetul este autorul unor lumi la plural, căci fiecare poem poate fi o lume pentru sine” (Lucian Blaga, Discobolul) 2.1. Deschideri transdisciplinare Personalitatea creatoare a lui Lucian Blaga se dezvăluie în complexitatea ei prin interesul pentru ample zone ale creaţiei culturale, a căror fertilă osmoză nu le împiedică să-şi păstreze autonomia: ştiinţă, filosofie şi artă. Înţelegerea adecvată, într-o abordare transdisciplinară, a subtilelor corespondenţe ce se întreţes între aceste trei cadre spirituale de manifestare a personalităţii blagiene, conectate la vârfurile triadei epistemologie – metafizică – poezie 1 teoretizate de Pompiliu Crăciunescu , înlesneşte întâlnirea cu tâlcurile din profunzimile operei lui Lucian Blaga şi scoate la lumină resorturile ei specifice şi originale. Conştientizând el însuşi nedumeririle pe care le-ar putea trezi manifestarea polifonică a spiritului său creator, Blaga încearcă, în Despre conştiinţa filosofică, o circumscriere clară a ariei de desfăşurare a fiecăreia dintre aceste domenii, dar şi o creionare a limitelor intersectării lor, transgresarea, la un nivel transdisciplinar, a frontierelor dintre discipline neafectând autonomia lor la nivel disciplinar. Demersul teoretic se construieşte din perspectiva filosofiei, care, ocupând o poziţie mediană în cercul preocupărilor lui Blaga, fiind deschisă atât spre rigoarea teoriilor ştiinţifice, cât 1 Pompiliu Crăciunescu, Eminescu: Paradisul infernal şi transcosmologia, Prefaţă de Basarab Nicolescu, Editura Junimea, Iaşi, 2000, p. 34-35. 1 şi spre sensibilitatea plăsmuirilor artistice, este sfera îndeosebi expusă riscului de a-şi pierde specificul şi de a fi confundată cu alte discipline conexe. Faţă de ambiţiile unor filosofi de a o aborda fie ca ştiinţă, fie ca artă, Blaga se arată intransigent: filosofia trebuie să-şi păstreze autonomia faţă de celelalte două domenii ale spirtului, cu care adesea intră în colaborare, dar fără a2 -şi nesocoti menirea ei proprie, „funcţia ei creatoare de metafizică” , prin care dobândeşte un bogat potenţial transgresiv care îi oferă o deschidere transdisciplinară mult mai amplă decât a celorlalte discipline. Dintr-o perspectivă transdisciplinară, coerenţa operei lui Blaga este dovedită de reunirea celor trei spaţii complementare de desfăşurare a personalităţii blagiene prin năzuinţa ce le generează – apropierea de misterul insondabil –, prin pecetea, uneori inconştientă, a structurii interioare blagiene – tendinţa de armonizare a forţelor contrare, sub semnul terţului inclus – şi prin finalitatea lor demiurgică – creaţia de lumi posibile. Ştiinţa, filosofia, arta pivotează în jurul aspiraţiei demiurgice şi, în acelaşi timp, atât de umane ce imprimă operei blagiene mişcarea sa interioară – creaţia. Ceea ce le deosebeşte însă este sporul de potenţialitate creatoare pe care spiritul o opune opacităţii insondabile a misterului: forţa creatoare sporeşte proporţional cu libertatea de desfăşurare a imaginaţiei în spaţii tot mai largi, deschizându-se spre imaginar şi 3 imaginal , dar şi cu infuzia de sensibilitate: „Toţi oamenii de ştiinţă, împreună, sunt autorii unei singure lumi. Fiecare filosof care-şi merită acest nume este autorul unei lumi singulare, a sa. P4 oetul este autorul unor lumi la plural, căci fiecare poem poate fi o lume pentru sine” . 2.2.Formaţia ştiinţifică: obsesia cristalului şi revolta împotriva logicii Formaţia ştiinţifică a lui Lucian Blaga îşi are rădăcinile în anii adolescenţei, în lecturile ce i-au deschis panorama ultimelor direcţii din fizică şi matematică şi l-au familiarizat cu teorii revoluţionare ori mai puţin cunoscute în acei ani, precum geometriile non-euclidiene ori teoria relativităţii. În episodul din Hronicul şi cântecul vârstelor în care este amintită experienţa examenului de bacalaureat, Blaga face referire la tratamentul privilegiat de care a avut parte când i s-a permis, în locul testării obişnuite la fizică ş i matematică, o prezentare a acestor două teorii, pe care le studiase îndeaproape în ultimii doi ani: „Cunoşteam aspectele esenţiale ale teoriei relativităţii şi ale geometriilor non-euclidiene mai ales din studiile filosofice suscitate de problemele în discuţie. În geometriile non-euclidiene mă iniţiasem cu Ştiinţă şi ipoteză a lui H. Poincaré. Date fiind atât circumstanţele, cât şi felul cunoştinţelor mele, aveam să fac mai mult o e5 xpunere filosofică, decât matematică, ştiinţifică a teoriilor în chestiune” . Această mărturisire luminează interesul lui Blaga pentru actualitatea ştiinţifică, în prelungirea preocupărilor sale filosofice, contactul cu informaţiile din domeniul ştiinţelor fiind îndeosebi mediat de reflectarea lor în filosofie, ele fiind asimilate odată cu lecturile ecourilor lor filosofice. 2 Lucian Blaga, Despre conştiinţa filosofică, Ediţie îngrijită de Dorli Blaga şi Ion Maxim, cu un studiu de Henri Wald, Editura Facla, Timişoara, 1974, p. 31. 3 Vezi Henry Corbin, Omul şi îngerul său – Iniţiere şi cavalerie spirituală, Editura Univers Enciclopedic, Bucureşti, 2002, p. 190: imaginalul este definit ca lume terţă, intermediară între „lumea existenţei sensibile, fizice”, a senzaţiilor şi „lumea existenţei inteligibile”, spirituale, fiind o lume a viziunilor, a revelaţiilor, dar şi a fulguraţiilor poetice. 4 Lucian Blaga, Discobolul, în Aforisme, Text stabilit şi îngrijit de Monica Manu, Editura Humanitas, Bucureşti, 2001, p. 34. 5 Idem, Hronicul şi cântecul vârstelor, Postfaţă şi bibliografie de Ioan Holban, Editura Minerva, Bucureşti, 1990, p. 112. 2 Blaga porneşte de la filosofie, ajunge inevitabil pe această cale la un evantai de teorii ştiinţifice variate, văzute nu atât în amănunte accesibile doar specialistului, cât în ansamblul ce le încadrează într-un anumit tip de gândire, susceptibilă de a fi analizată din perspectivă filosofică. Semnificativă în acest sens se dovedeşte perspectiva epistemologică pe care o propune în rezumatul tezei sale de doctorat, Cultură şi cunoştinţă, unde, analizând structura „problemei ştiinţifice”, interpune între fenomenele cercetate şi construcţia teoretică ce le explică ideea, ce se 6 dovedeşte a fi „un imperativ ce trebuie dus la îndeplinire” , un imbold preexistent, variabil de la un context cultural la altul, ce determină cercetătorul să privească datele problemei dintr-un anumit unghi şi să le confere un anumit sens. Tocmai această dinamică a ideilor îl atrage pe Blaga, întrucât, după cum demonstrează Mircea Flonta, prin „răsturnarea de perspectivă” pe care tânărul doctorand o propune, el încearcă, de fapt, spulberarea prejudecăţii că ştiinţa, prin observarea obiectivă, neutră a unor fapte invariabile de la o epocă la alta, este indiferentă faţă de schimbările culturale şi evidenţiază cum „ştiinţa teoretică se înrudeşte [...] cu filosofia, dincolo de ceea ce le desparte”, impunând, astfel, ştiinţa drept „parte integrantă a culturii, ca şi filosofia, e7 ligia sau arta” . Rela ţ ia lui Blaga cu ş tiin ţ ele este una special ă , aici el nu este un creator, precum Ion Barbu, de pildă, cât un hermeneut, care, de la distanţa pe care i-o permite chiar nespecializarea sa, discerne aspectele mai greu sau imposibil de perceput din interior, precum cele ce ţin de ceea ce Blaga numeşte stil. El abordează cu aceeaşi lejeritate, în autentic spirit transdisciplinar, construcţii ideatice concepute din antichitate până în contemporaneitate, din varii domenii, precum logica, matematica, fizica, biologia, teologia, integrate şi comentate original în studiile sale ce atestă deschideri spre spaţii tot mai vaste. Această deschidere transdisciplinară are repercusiuni în însăşi fizionomia sistemului său filosofic, ce se ramifică în multiple direcţii, precum logica, teoria cunoaşterii, teologia, morfologia culturii, metafizica, fără a-şi pierde prin aceasta unitatea de viziune, ceea ce îl determină pe Mircea Eliade să îl considere pe Blaga „universal”. În replică, Blaga susţine că pentru el universalitatea nu este un scop în sine, ci decurge din închegarea simfonică a sistemului său: „Nu pentru că ţin cu orice preţ să fiu 8 universal, cum spui, ci pentru că sistemul meu de filosofie se desfăşoară simfonic” . Efervescenţele formaţiei ştiinţifice a lui Lucian Blaga se pot decela în special în apetenţa pentru adâncime, deschidere şi claritate în cristalizarea ideilor sale, năzuinţe concentrate în obsesia cristalului, a construcţiei bine şlefuite, clare, translucide şi, totuşi, ascunzând sub jocul de lumini taine nebănuite, dincolo de simplitate, complexitatea. În acelaşi timp, Blaga refuză îngheţarea, întrucât el traduce orice solidificare drept paralizare a spiritului, închistare a lui în forme rigide, deci negare a virtualităţii sale creatoare. Acelaşi refuz este descoperit chiar de Blaga în portretul interior pe care i-l face în Fenomenul originar lui Hermann Keyserling, a cărui teamă de a-şi încremeni personalitatea într-un sistem filosofic este explicată prin „spaima de «9 cristalizare», de «formulă», de «eu» pentru totdeauna închegat” . De aceea, cristalizarea mult râvnită trebuie să păstreze nealterate potenţialităţile creatoare ale spiritului, precum în configuraţia mult mai plastică a cristalelor fluide: „Ştiinţa nouă a descoperit existenţa cristalelor fluide. Aşa trebuie să fie şi spiritul nostru: să se cristalizeze, dar 6 Idem, Cultură şi cunoştinţă, în Zări şi etape: Aforisme, studii, însemnări, Editura Humanitas, Bucureşti, 2003, p. 348. 7 Mircea Flonta, Ştiinţă şi cultură, în *** Eonul Blaga, întâiul veac, Ediţie îngrijită de Mircea Borcilă, Editura Albatros, Bucureşti, 1997, p. 98. 8 Mircea Eliade, Convorbiri cu Lucian Blaga, în *** Lucian Blaga – Cunoaştere şi creaţie, Coordonatori Dumitru Ghişe, Angela Botez, Victor Botez, Editura Cartea Românească, Bucureşti, 1987, p. 482. 9 Lucian Blaga, Fenomenul originar, în Zări şi etape: Aforisme, studii, însemnări, ed. cit., p. 211. 3 s10 ă nu- ş i însu ş easc ă forme rigide, ci s ă - ş i p ă streze plasticitatea” . Doar men ţ inându-se într-o vie tensiune spiritul evită mortificarea în desăvârşire şi îşi păstrează plasticitatea şi dinamismul, disponibilitatea spre noi şi noi creaţii. Iar această încordare creatoare se resimte în limpezimea fiecărei idei, ceea ce îl îndreptăţeşte pe Vasile Băncilă să caracterizeze filosofia lui Blaga drept 11 „o cristalină tensiune majoră”, întrucât „în ea tensiunea creatoare de lumi e intactă” . Paradoxal, o altă consecinţă a formaţiei ştiinţifice a lui Lucian Blaga este revolta împotriva logicii, ce închistează spiritul creator al omului, reducându-l la forme de manifestare rigide, prea strâmte pentru elanul său, pentru nevoia sa de expansiune. Ştiinţele nu reneagă, ci, dimpotrivă, solicită intens dispoziţiile creatoare ale omului, singura care le zădărniceşte, interpunându-se, este logica. Blaga nu a fost unul din „geniile cu sfială de matematică”, cum este descris Schopenhauer în Daimonion, vinovat de prejudecata că ştiinţele ori matematica nu sunt creatoare; dimpotrivă, pentru Blaga, până şi matematica, una dintre cele mai riguroase ştiinţe, „îşi are duhul ei creator”, dacă presupune depăşirea „sterilităţii logicii” prin descoperirea 12 „supralogicului”, „ilogicului”, „antilogicului” . Gâlceava lui Blaga este deci cu logica sterilă, inhibatoare, ce obligă spiritul să străbată doar cărările bătătorite, barându-i orice incursiune în teritorii încă virgine. De aici e doar un pas până la metoda inovatoare pe care o propune în Eonul dogmatic ştiinţelor moderne, paradoxia dogmatică, ce ia în răspăr logicul, promovând nu atât o alunecare în ilogic şi iraţional, cât o descoperire a unei raţionalităţi alternative, lărgite prin legitimarea principiului terţului inclus, prefigurând, în acelaşi timp, o incursiune în zona translogicului şi transraţionalului. 2.3. De la ştiinţă la filosofie: resemantizarea dogmaticului După fiecare incursiune în spaţiul ştiinţelor, Blaga se întoarce la filosofie, unde va 13 valorifica de fiecare dată informaţiile acumulate, care îi servesc drept material brut ori chiar punct de plecare în argumentarea ideilor sale, precum mărturiseşte în Eonul dogmatic: „În ultimele decenii au apărut în diverse domenii ştiinţifice o seamă de teorii de o structură cu totul nouă. Ele au avut darul de a revoluţiona gândirea ştiinţifică şi, în acelaşi timp, de a pune noi probleme filozofiei. Noi înşine, folosim momentul pentru a face mărturisirea, am fost mânaţi 14 spre analiza dogmei de nedumeririle ce le-au stârnit în noi tocmai teoriile în chestiune” . Într-adevăr, în capitolul Contradicţii în ştiinţă şi în dogmă, teorii din diverse arii ale ştiinţelor sunt abordate prin prisma compatibilităţii lor cu dogmaticul, căutându-se în structura lor contradicţii susceptibile de a fi asimilate paradoxiei dogmatice. Blaga aduce, astfel, în discuţie problema punctului pur, fără dimensiune, pe care o pune în oglindă cu cea a infinitului, 10 Pietre pentru templul meu în idem, ibidem, p. 28. În acest fel cristalizarea poate fi asociată efortului creator: „Cristalul este întâiul triumf asupra Haosului” (idem, Ceasornicul de nisip, în Aforisme, ed. cit., p. 130). 11 Vasile Băncilă, Lucian Blaga, Corespondenţă, Ediţie îngrijită de Dora Mezdrea, Editura Muzeul Literaturii Române, Bucureşti, 2001, Editura Istros – Muzeul Brăilei, Brăila, 2001, p. 35. Nu doar Vasile Băncilă surprinde această fascinaţie a lui Lucian Blaga pentru structura cristalului, ci şi Ion Ianoşi, ce îi recunoaşte filosofiei lui Blaga „o formă (lăuntrică şi exterioară) cristalină proprie anume gândirii logice, raţionale, constructoare”, ca expresie a unei „asumate simplităţi «clasice»” (Ion Ianoşi, Literatură şi filosofie – interacţiuni în cultura română, Editura Minerva, Bucureşti, 1986, p. 234-235). 12 Lucian Blaga, Daimonion, în Zări şi etape: Aforisme, studii, însemnări, ed. cit., p. 261-262. 13 Într-o scrisoare către Ion Breazu, Lucian Blaga mărturiseşte despre elaborarea Eonului dogmatic: „A trebuit să organizez pentru întâia oară un material luat din toate domeniile imaginabile. Metafizică, teologie, matematică, biologie, filozofia culturii, logică, teoria cunoaşterii, etc.”(*** De amicitia Lucian Blaga – Ion Breazu, corespondenţă, Carte gândită şi alcătuită de Mircea Curticeanu, Biblioteca Albatros, Cluj, 1995, p. 132). 14 Lucian Blaga, Trilogia cunoaşterii, vol. I Eonul dogmatic, Editura Humanitas, Bucureşti, 2003, p. 153. 4 dar care amândouă ies din sfera paradoxiei dogmatice, întrucât aceste construcţii logice depăşesc posibilităţile de rezolvare în concret, dar sunt acceptate drept posibile în domeniul logicului pur, în vreme ce sinteza paradoxiei dogmatice este „imposibilă atât în domeniului logic, cât şi în 15 domeniul concret” . Incursiunea în teritoriul ştiinţelor este continuată de Lucian Blaga prin prezentarea „metodei erorilor contrare”, exemplificată prin aserţiunea „cercul este o elipsă cu distanţa între focare zero”, în care o formulare ce pune laolaltă două concepte care se exclud (cerc-elipsă), ce ar putea fi integrată viziunii dogmatice, este contrabalansată de o altă formulare structural similară (focare cu distanţa zero), ce o corectează pe prima, suma finală ducând la un echilibru logic. Capitolul se încheie cu ilustrarea unei „analogii matematice a dogmaticului” prin numărul iraţional √-1, ce păcătuieşte prin faptul că se comportă precum o construcţie raţională, şi a unui „echivalent matematic al dogmaticului” prin simbolul alef al lui Cantor, denumind „o mărime transfinită care rămâne identică cu sine, orice mărime finită s-ar scădea din ea”, pentru care Blaga propune o rezolvare similară celei aplicate dogmei lui Filon, „potrivit căreia substanţa primară nu suferă nicio scădere prin emanaţiile ce se desprind din ea”, şi anume „transfigurarea 16 antinomiilor” prin scindarea unor concepte solidare . Toate aceste construcţii teoretice, mai puţin cea a lui Cantor, au alura unor formule dogmatice, doar că, analizate cu atenţie, ele se dovedesc doar tangenţiale dogmaticului. Doar ajungând la ultima teorie adusă în discuţie, construită în jurul simbolului alef, se părăseşte sfera aparenţelor şi se pătrunde în cea a esenţei paradoxiei dogmatice, formulă ce se dovedeşte compatibilă şi cu gândirea ştiinţifică, deci şi cu alte tipuri de raţionament decât cel teologic. Posibilităţile nebănuite de aplicare a ei pe tărâmul ştiinţelor sunt problematizate în capitolul Perspectivele minus-cunoaşterii, unde sunt evocate trei dintre teoriile ştiinţifice ce l-au intrigat dintru început pe Blaga şi l-au incitat în adâncirea problemei paradoxiei dogmatice. Prima dintre ele, teoria relativităţii, ascunde în forma sa incipientă, a experimentului Michelson, un bogat potenţial dogmatic, ce putea fie să fie potenţat sacrificându-se logicul şi deschizându-se spre translogicul dogmatic, acceptându-se ca atare paradoxia constanţei vitezei luminii, fie să fie neutralizat prin deformarea concretului, prin relativizarea spaţiului şi timpului absolut, calea aleasă de Einstein. Acesta alege calea cea mai uşoară, cea previzibilă pentru gândirea ştiinţifică, mai degrabă sacrificându-se şi denaturându-se concretul decât să fie compromise principiile logicii pe care ea îşi fundează construcţiile ideatice. Blaga înclină spre cealaltă alternativă, spre transgresarea logicii, iar un pas în acest sens este realizat prin următoarea teorie prezentată, cea a cuantelor, prin care se postulează că lumina este definită prin două atribute ce din perspectiva logicii nu se pot întâlni laolaltă, ei fiindu-i atribuite atât o natură corpusculară, cât şi una ondulatorie. A treia teorie în structura căreia sunt bănuite elemente dogmatice este reperată în aria biologiei, în conturarea „factorului E” ori „entelehiei”, cu o natură antitetică deconcertantă, generată printr-o „interferenţă de linii logice” ce se circumscrie paradoxiei dogmatice: „Entelehia e capabilă de acte, dar nu e energie! E17 ntelehia e aspaţială, dar se manifestă în spaţiu!” . Analizate cu atenţie, toate aceste teorii care îl captivează pe Lucian Blaga se pliază pe o structură cognitivă particulară, înglobând o serie de contradicţii, unele soluţionate, altele irezolvabile prin mijloacele gândirii raţionale vasale logicii aristotelice. Pornind de la această structură, Lucian Blaga propune saltul în paradox, îndrăzneala de a trece dincolo de 15 Idem, ibidem, p. 93. 16 Idem, ibidem, p. 99. 17 Idem, ibidem, p. 169. 5 prejudecăţile unei tradiţii ştiinţifice ce refuză principial ilogicul şi iraţionalul. Ţinta demonstraţiilor lui se întrevede tocmai ca negare a ceea ce se înţelege în mod curent prin dogmatic, de aceea, la o privire superficială, terminologia adoptată de Blaga ar putea trezi suspiciuni ori ar putea duce la deducţii pripite privind intenţiile studiului său. El resemantizează dogmaticul, urmărind o detaşare a dogmei de orice urmă de conţinut religios, convertirea ei la o formă pur intelectuală şi apoi umplerea ei cu noi conţinuturi, filosofice ori ştiinţifice. Lucian Blaga îşi alege ca punct de pornire misterul insondabil, Terţul Ascuns nicolescian, translogicul şi transraţionalul vizat de dogmă, pentru a extrage din structura acesteia modelul ideatic laic al paradoxiei dogmatice, pentru decantarea unei metode raţionalizabile, construite pe principiul terţului inclus. Dogmele sunt, astfel, izolate de orice sens religios şi sunt privite doar sub aspect pur formal, ca „mod de a gândi”, ce presupune revărsarea intelectului din schemele ideatice în care era închistat în ipostaza sa enstatică, tributară logicii aristotelice şi redobândirea plasticităţii lui prin ecstazia intelectuală, denumire alternativă pentru paradoxie în definirea formulei dogmatice. Aporiile ştiinţei contemporane lui sunt, după Blaga, o dovadă a faptului că trebuie să se renunţe la supraestimarea intelectului enstatic, să i se recunoască neputinţa de a surprinde aspectele mai subtile ale problemelor abordate şi, odată mijloacele sale epuizate, să se încerce o abordare prin prisma intelectului ecstatic, ce integrează dintru început paradoxiile într-o coerenţă de o altă natură şi se deschide spre soluţii nebănuite. Blaga presimte că se află la o răscruce de veacuri, similară perioadei elenismului, la o întretăiere de reacţii contradictorii, în care „un sentiment escatologic de sfârşit de lume şi un sentiment eonic de început de lume” se suprapun şi se confundă, primul sentiment născându-se dintr-o gravă criză a culturii europene, în care se ciocnesc „setea de ultime sinteze şi neputinţa tragică a intelectului de a le crea”, al doilea din s18 peranţa unei rezolvări a acestei insuficienţe prin reabilitarea paradoxiei dogmatice . Ecstazia intelectuală este privită de Blaga drept un simptom al unui nou început în ştiinţe, dar şi în metafizică, paradoxul generând un nou model cognitiv de configurare a realităţii: „Dezvoltarea furtunoasă a ştiinţei actuale arată că modul cel mai genuin de a se manifesta şi de a 19 se rosti al realităţii este paradoxul” . Poticnelile intelectului enstatic, ce acumulate au generat o neîncredere până la nihilism în puterile intelectuale omeneşti, pot fi depăşite printr-o redobândire a încrederii în gândirea ş tiin ţ ific ă ori filosofic ă , revigorat ă prin deschiderea spre dogmatic. Perspectiva vizionară a lui Lucian Blaga îşi confirmă validitatea, întrucât profeţia unui eon dogmatic deschizător de noi perspective în ştiinţe, filosofie şi arte se împlineşte în scurt timp, dovadă paradigma terţului inclus, construită de-a lungul unui secol de căutări şi nuanţări, care dobândeşte o vizibilitate din ce în ce mai sporită şi un impact apreciabil în tot mai multe sfere ale cunoaşterii. O astfel de transgresare a structurilor logicii clasice se regăseşte în echilibrul dinamic al terţului inclus teoretizat de Ştefan Lupaşcu pornind de la paradoxala lume cuantică şi limpezit de Basarab Nicolescu prin prisma axiomei ontologice a existenţei mai multor 20 niveluri de realitate . Terţul inclus este înţeles ca un punct de maximă tensiune într-un model triunghiular sau piramidal în care termenii contradictorii într-un nivel de realitate se întâlnesc 18 Idem, ibidem, p. 181-182. 19 Idem, Din duhul eresului, în Aforisme, ed. cit., p. 242. 20 Nivelul de realitate este definit de Basarab Nicolescu drept „un ansamblu de sisteme aflate mereu sub acţiunea unui număr de legi generale”, proprii, inadecvate celorlalte niveluri de Realitate existente, iar saltul dintr-un sistem de referinţă într-altul fiind posibilă doar prin mijlocirea terţului inclus. Vezi O descoperire surprinzătoare – Nivelurile de Realitate, în Basarab Nicolescu, De la Isarlîk la Valea Uimirii, vol. II Drumul fără sfârşit, Prefaţă de Irina Dincă, Editura Curtea-Veche, Bucureşti, 2011. 6 într-un nivel de realitate superior, sfidând cel de-al treilea principiu al logicii clasice, cel al terţului exclus. 2.4. Configurarea unei metode personale – influenţa catalitică a lui Goethe Eonul dogmatic apare drept o cheie, o propedeutică la întregul sistem blagian, deschis de nenumărate ori spre paradoxii deconcertante pentru o gândire identitară, tributară intelectului enstatic. Blaga este conştient de noutatea metodei dogmatice, de suflul de vitalitate pe care l-ar aduce în filosofie şi aspiră dintru început la o aplicare consecventă a ei în viitoarele sale proiecte filosofice. Într-o scrisoare către Ion Breazu, la scurt timp după cristalizarea metodei, Blaga precizează locul ei şi, implicit, al studiului în care a teoretizat-o, în conturarea viziunii sale filosofice: „Eonul îl socot întâia mea operă de filozofie. Început de sistem personal. Operele viitoare de filozofie se vor baza pe el. Ideea fundamentală a eonului e un gând nou în filozofie; e 21 vorba de o metodologie metafizică” . Filosofia lui se construieşte în jurul metodei dogmatice, care apare drept un factor de coagulare a ideilor atât de variate ce se perindă în studiile sale, dar care dobândesc, astfel, o nuanţă aparte. Metoda este privită de Blaga nu doar ca un instrument indispensabil al ordonării şi organizării materialului ideatic, ci, în special, ca un factor creator, c22 e remodeleaz ă datele preexistente într-o construc ţ ie nou ă , inedit ă . Aşa se explică, prin această învestire a metodei cu sporite puteri creatoare, căutările aproape obsesive ale lui Blaga pentru descoperirea unei metode care să răspundă structurii sale interioare şi nevoii de a-şi exprima propria viziune într-o construcţie ideatică inovatoare. O primă încercare stă sub semnul unei adeziuni la o metodă propusă în ştiinţe, infirmată apoi de noile teorii ce se impun, dar care, ascunsă sub alte şi alte forme cameleonice, e descoperită de Blaga în sânul unor construcţii filosofice străine din perspectiva conţinutului vehiculat de teoria în care ea s-a consacrat, dar urmând acelaşi mod de abordare a ideilor. Este vorba de metoda analogiilor şi polarităţilor a lui Goethe, aplicată atât în configurarea teoriei „foii originare”, formă unică din care se dezvoltă şi se ramifică varietatea de plante existente, ori a „vertebrei”, ce stă la originea oaselor craniului, cât şi a teoriei culorilor, ce implică o viziune dramatică, duală în care culorile iau naştere nu prin descompunerea luminii albe, ca la Newton, ci din lupta nesfârşită a luminosului cu întunecatul, din al căror amestec în diverse grade rezultă culorile existente. La Goethe se întâlnesc astfel unitatea şi dualitatea, echilibrul şi lupta, analogia şi polaritatea, întrucât, după cum surprindea şi Blaga, „în orice 21 *** De amicitia Lucian Blaga – Ion Breazu, ed. cit., p. 147. Aceeaşi idee apare, de altfel, şi în Eonul dogmatic, unde Lucian Blaga îşi vede studiul drept „o bază pentru una sau mai multe metafizici posibile în viitor. Lucrarea de faţă închide în paginile ei matricea unor viitoare metafizici” (Lucian Blaga, Trilogia cunoaşterii, vol. I Eonul dogmatic, ed. cit., p. 171). Această cristalizare metodologică este precedată de alte încercări similare, precum cea din anii `20, având în centru un alt concept, cel al apocalipticului: „Se crede că sunt cu putinţă numai două forme de a concepe lucrurile: logicul şi nelogicul. Eu cred într-o a treia posibilitate: apocalipticul. Realitatea e de natură apocaliptică, adică realitatea se desfăşoară în revelaţii de-o absurditate divină, în care fulgerător ghiceşti un înţeles superior pe care nu-l poţi prinde. «Apocalipticul» tinde să devină pentru mine o noţiune centrală, originară, de temelie, aşa cum pentru alţii au fost substanţa, ideea, voinţa, inconştientul sau durata creatoare. Dar în cele din urmă, nici o viziune nu e definitivă; şi privirile omului sunt un patrafir sub care lucrurile totdeauna vor mai avea o taină de spovedit” (idem, Ceasornicul de nisip, în Aforisme, ed. cit., p. 242). 22 Forţa creatoare a metodei este amintită în Eonul dogmatic, cu privire la ştiinţe: „Niciodată ştiinţa nu a fost, în aceeaşi măsură ca astăzi, o creaţie a metodelor întrebuinţate” (idem, Trilogia cunoaşterii, vol. I Eonul dogmatic , ed. cit., p. 164) şi în Despre conştiinţa filosofică în ceea ce priveşte filosofia: „Metoda se legitimează mai mult de facto, prin puterea ei de a organiza datele cunoaşterii şi de a clădi o lume”(idem, Despre conştiinţa filosofică, ed. cit., p. 73). 7 «fenomen originar» zace această pornire, spărgătoare de zăgazuri, de a despica ceea ce e o 23 unitate sau de a uni ceea ce e o dualitate” . În Fenomenul originar, Lucian Blaga urmăreşte continuitatea, dar şi transfigurările metodei lui Goethe, începând cu romanticii, cărora le reproşează faptul că au dezintegrat-o prin axarea exclusivă fie pe analogie, fie pe polaritate, ambele aplicate într-o manieră excesivă de fantezia lor debordantă; continuând cu nuanţele pe care le dobândeşte în teoria „intuiţiei intelectuale” a lui Schelling; în „pasiunea analogiilor” descoperită în încercările „ştiinţifice” ale lui Strindberg; în creionarea psihologiei celor două tipuri polare a femeii absolute (F) şi a bărbatului absolut (B) din a căror amalgamare, în proporţii variate, ar fi alcătuite pentru Weininger psihologia fiecărui individ; în disocierea dintre apolinic şi dionisiac ori în ideea „voinţei de putere”, văzută drept esenţă a tot ceea ce este, în filosofia lui Nietzsche; în viziunea fatalistă a schimbării inevitabile în civilizaţie a oricărei culturi ajunse la apogeul ei din teoria lui Spengler; în convingerea lui Keyserling că fiecare popor are mai multe „posibilităţi” înnăscute, latente, ce nu întotdeauna ajung să se rotunjească în „desăvârşiri”. Toate aceste încercări filosofice descriu, după Blaga, o deplasare a metodei goetheene dinspre ştiinţe spre filosofie, o revalorizare inconştientă a ei ce dovedeşte faptul că, în ciuda inadecvării ei la faptele studiate, precum în cazul teoriei culorilor, ea reprezintă centrul de greutate, mereu actual, al gândirii ştiinţifice a lui Goethe: „Goethe supravieţuieşte nu atât prin teoriile sale din domeniul ştiinţelor naturale, cât prin metoda inaugurată. Iar prin perspectivele ce l24 e deschide, o metod ă înseamn ă totdeauna mai mult decât o teorie” . Astfel, chiar dac ă teoria culorilor a lui Goethe apare pentru gândirea ştiinţifică a secolului XX desuetă şi puerilă, ceea ce rămâne este tocmai metoda folosită, ce ar putea fi lesne reabilitată, găsindu-şi o nouă finalitate, printr-o mutaţie dintr-un domeniu în care este compromisă, precum cel al opticii, într-unul mult mai fertil, precum cel al filosofiei culturii. Dar căutările metodologice ale lui Blaga nu se opresc la soluţia facilă a adeziunii la o metodă străină, transpusă interdisciplinar în alt domeniu de desfăşurare, ci continuă până la definirea unui mod propriu de structurare a sistemului său ideatic. Goethe este, într-adevăr, pentru Blaga un constant punct de referinţă, de la descoperirea lui entuziastă din primii ani ai adolescenţei până în ultimii ani, ai traducerii din Faust; creaţia blagiană este impregnată de spiritul goethean fără ca Blaga să devină un epigon al lui Goethe, un descendent fără personalitate ce preia necritic zestrea ideatică a modelului său. Dimpotrivă, teoria goetheană a fenomenului originar este o primă construcţie teoretică în care Blaga presimte că şi-ar putea regăsi propria structură interioară şi, astfel, clarifica metoda sa definitorie şi distinctivă pentru personalitatea sa culturală. O c ă utare asem ă n ă toare a identit ăţ ii culturale personale prin raportare la autoritatea unui predecesor poate fi decelată în creionarea portretului spiritual al lui Leonardo da Vinci de către tânărul Paul Valéry, ca matcă în care se revarsă fluxurile propriului univers interior: „În fine, o mărturisesc: n-am găsit altceva mai bun de făcut decât să-i atribui nefericitului de Leonardo propriile mele agitaţii, punând dezordinea spiritului meu pe seama spiritului său complex. [...] Îi împrumutai multe din dificultăţile care mă chinuiau pe-atunci, ca şi cum el se lovise de ele, 25 depăşindu-le” . Similar, dibuirile metodologice ale tânărului Blaga îşi găsesc un suport în metoda fenomenului originar a lui Goethe, a cărei influenţă nu o resimte drept constrângătoare, 23 Idem, Fenomenul originar, în Zări şi etape: Aforisme, studii, însemnări, ed. cit., p. 164. 24 Idem, ibidem, p. 154. 25 Paul Valéry, Notă şi digresiune, în Introducere la metoda lui Leonardo da Vinci, Traducere şi adnotări de Şerban Foarţă, Editura Paralela 45, Bucureşti, 2004, p. 65. 8 modelatoare, ci, în spiritul culturii germane, drept catalitică, deschizând o cale spre conştientizarea propriei identităţi culturale. 2.5. Îngemănarea filosofiei cu arta: între metafizică şi poezie Polaritatea interioară ce răzbate din opera lui Blaga este structurală, nu indusă din similara „polaritate lăuntrică a fenomenului originar” al lui Goethe, din care, după Mircea Vaida, a26 r decurge „dinamismul adânc al structurii poetice a lui Blaga” . În acela ş i sens, Ş tefan Augustin Doinaş extinde sfera de manifestare a influenţei metodei fenomenului originar, evidente în încercările filosofice de dinainte de 1930, şi asupra primelor două volume de poezii ale lui Blaga, la nivelul unei „poetici implicite”; în încercarea de a defini „tehnica” prin care sunt construite aceste poezii, Doinaş surprinde coexistenţa polarităţilor ce despică „realul în câteva antagonisme esenţiale” şi a analogiilor ce operează „în sens invers, o unificare a Totului” într-o 27 „sinteză a trăitului” . Parţial, observaţia este justă, surprinzând chiar esenţa poeziei blagiene, în care se suprapun tensionarea şi armonizarea contrariilor sub zodia terţului inclus; doar că surprinde faptul că Doinaş percepe această structură intrinsecă versurilor blagiene drept o dimensiune preluată, exterioară şi chiar aplicată programatic, metodic. Chiar Blaga ar respinge o asemenea ipoteză, el disociind arta de filosofie tocmai prin absenţa conceptelor, abstracţiunilor, metodelor din creaţia artistică plăsmuită dintr-un „material de intuiţie” şi adresându-se sensibilităţii: „creatorul de artă nu are «metode», ce fac parte chiar din corpul operei, cum le propune totdeauna un filosof; creatorul de artă posedă cel mult o tehnică, ce condiţionează opera, şi care 28 poate fi doar bănuită din «realizare»” . Tocmai studiul lui Doinaş, având ca premisă autonomia filosofiei şi a poeziei, respinge interpretările poeziilor lui Blaga drept simple ilustrări lirice ale teoriilor sale filosofice, dar intuieşte o legătură subterană între cele două domenii distincte, metafizicul şi poeticul, „o r29 ădăcină comună” din care se desprind, o „structură duală” a aceluiaşi creator . Apropierile blagiene dintre filosofie şi poezie justifică postularea de către Iosif Cheie-Pantea, a unei „consubstanţialităţi” a lor, a unei intercondiţionări subtile, bineînţeles fără a cădea „într-o nepermisă confuzie de planuri”, cele două domenii păstrându-şi autonomia, cât şi a unei 30 „superiorităţi a poeziei în ceea ce priveşte capacitatea de a revela misterul” . În această structură duală blagiană se propagă ecourile aceluiaşi stil personal al unui plăsmuitor polivalent, întruchipând, în termenii lui Vladimir Streinu, „un nou tip de creator în 31 cultura română, nu un filosof şi un poet, ci un lirozof” . Dar aceasta nu presupune că Lucian Blaga scrie o lirozofie, întrucât creaţia sa nu este un amalgam eclectic de concepte filosofice şi imagini poetice, ci interferenţele sunt mult mai subtile, precum le dezvăluie Eugen Todoran: 32 „filosofia este implicată în structura imaginii poetice” doar ca „impuls intelectual” în 26 Mircea Vaida, Lucian Blaga. Afinităţi şi izvoare, Editura Minerva, Bucureşti, 1975, p. 177-178. 27 Ştefan Aug. Doinaş, Lectura poeziei urmată de Tragic şi demonic, Editura Cartea Românească, Bucureşti, 1980, p. 14. 28 Lucian Blaga, Despre conştiinţa filosofică, ed. cit., p. 171. 29 Ştefan Aug. Doinaş, op. cit., p. 72-74. 30 Iosif Cheie-Pantea, Palingeneza valorilor, Editura Facla, Timişoara, 1982, p. 137. 31 Vladimir Streinu, Lirozofie sau doctrina lirei, în Poezie şi poeţi români, Antologie, postfaţă şi bibliografie de George Muntean, Editura Minerva, Bucureşti, 1983, p. 352. 32 Eugen Todoran, Lucian Blaga. Mitul poetic, vol. I, Editura Facla, Timişoara, 1981, p. 75. 9 generarea universului liric autonom, confirmând credinţa lui Blaga, mărturisită într-un aforism, 33 că „la un poet este importantă nu filosofia pe care o pune în poezie, ci filosofia pe care o are” . Aşadar, Lucian Blaga nu cultivă o poezie programatic filosofică, simplă transpunere în plan liric a conceptelor sale filosofice, ci structura sa interioară duală, de lirozof, impregnează firesc poezia sa cu un suflu metafizic: „Între filosofie şi poezie există o afinitate electivă, dar şi o mare divergenţă. Imprecizia filosofiei şi precizia poeziei fac casă bună împreună, dând adesea o suprem de valabilă poezie de sensibilitate metafizică. Dar foarte rea casă fac împreună precizia filosofiei cu imprecizia poeziei. Această din urmă căsătorie stă la baza întregii poezii aşa-zis f34 ilosofice, didactice, discursive” . 2.6. Complementaritatea ştiinţă – artă prin medierea filosofiei Raportul dintre ştiinţă şi artă generează întrebări chiar mai intrigante, suscitând abordări diferite, uneori divergente, mizând fie pe izolarea tranşantă a celor două domenii, fie pe descoperirea unor vase comunicante ce ar înlesni o osmoză a lor. Arta şi ştiinţa au fost privite deseori doar ca două tipuri de construcţie spirituală ireductibile, prin codurile şi focalizările lor diferite, această abordare unilaterală punând accentul pe ruptura dintre cele două domenii şi ignorând zonele lor de interferenţă. Această viziune radicală este explicată de Ilya Prigogine şi Isabelle Stengers prin impactul triumfului ştiinţei clasice, mai întâi glorificată şi absolutizată ca model explicativ al lumii, apoi respinsă cu ostilitate pentru dezolanta ei lipsă de vrajă, în cele din urmă conducând la 35 „ciocnirea dintre ceea ce deseori numim «cele două culturi», umanistică şi ştiinţifică” . Paradigmei ştiinţei clasice, potrivit căreia „lumea este simplă şi este guvernată de legi universale independente în timp”, i se opune, după cei doi cercetători, paradigma ştiinţei contemporane, cu cele două axe ale sale, mecanica cuantică şi teoria relativităţii; acest model cognitiv novator reconciliază omul şi natura, redescoperă complexitatea prin comutarea interesului „de la substanţă la relaţii, la comunicare, la timp”, reintegrează ştiinţa în sfera culturii şi se deschide s36 pre o revrăjire a lumii . Impactul revoluţiei cuantice generând o nouă paradigmă culturală este descoperit şi de Basarab Nicolescu în propunerea unui model cognitiv transdisciplinar, ce ignoră preceptele logicii clasice şi promovează acceptarea şi chiar valorificarea contradicţiilor tabuizate de aceasta. Viziunii simplificatoare a paradigmei clasice bimilenare, care postulează existenţa unui singur nivel de Realitate, i se opune viziunea complexă transdisciplinară a unei realităţi structurate pe mai multe niveluri, antrenând o logică a terţului inclus, iar modelul cognitiv conceput de Lucian Blaga în Eonul dogmatic se construieşte după principii similare, respingând soluţiile dialectice imanente concretului, care implică un singur nivel de Realitate. Dimpotrivă, paradoxiile dogmatice presupun o soluţie nu doar „în dezacord cu concretul”, ci şi „postulată în transcendent”, aşadar, într-un nivel de Realitate superior, înglobând cei doi termeni antinomici, printr-un salt ecstatic traversând o zonă de non-rezistenţă, opacă la orice încercare de raţionalizare, protejând misterul ce învăluie sacrul. Întrucât, după cum subliniază şi Basarab Nicolescu, „proclamarea existenţei unui singur nivel de Realitate elimină 33 Lucian Blaga, Din duhul eresului, în Aforisme, ed. cit., p. 187. 34 Idem, ibidem, p. 170. 35 Ilya Prigogine, Isabelle Stengers, Noua alianţă – Metamorfoza ştiinţei, Traducere de Cristina Boico şi Zoe Manolescu, Editura Politică, Bucureşti, 1984, p. 32. 36 Idem, ibidem, p. 27-30. 10 s37 acrul, cu preţul autodistrugerii acestui nivel” , în vreme ce noua paradigmă culturală, prin încorporarea paradoxiei, atrage o reintegrare a sacrului în sfera de referinţă a gândirii umane, o revrăjire a lumii. Prin această încercare de revrăjire a lumii, ştiinţa se apropie de spaţii predilecte artelor sau chiar teologiei, asumându-şi antinomicul asociat anterior inefabilului divinităţii, presimţind, în formula terţului inclus o poartă întredeschisă spre misterul Terţului Ascuns din viziunea nicolesciană, după cum intuieşte Lucian Blaga într-un aforism: „Ştiinţa va sfârşi prin a postula în 38 orice obiect «antinomicul» pe care teologii l-au bănuit numai în fiinţa lui Dumnezeu” . Antinomia transfigurată blagiană se întemeiază tocmai pe această răsfrângere în formula terţului inclus a Terţului Ascuns, iar intuiţia blagiană a acestui „ce-ascuns-între-situat”, în formula Luciei Dărămuş, modelează „principiul creator fie că avem în vedere creaţia artistică, fie c39 reaţia ştiinţifică” . Astfel, preocupările epistemologice ale lui Lucian Blaga pun într-o nouă lumină nebănuitul potenţial imaginal al imaginarului poetic blagian, ce de multe ori transpune într-un limbaj mai aluziv, mai deschis interpretărilor, mai puţin rigid, intuiţii vehiculate de teoriile ştiinţifice ale veacului, întrucât „există lucruri adânci, care în lumina artei pot fi înţelese mult mai limpede decât în lumina ştiinţei. Se spune că apa unor mări e mai străvezie în lumina lunii decât 40 în lumina soarelui” . Personalitatea creatoare a lui Lucian Blaga se dezvăluie în complexitatea ei prin interesul pentru artă şi ştiinţă deopotrivă, zone ale spiritului aparent incompatibile, dar, în fond, nu atât de diferite pe cât s-ar crede; astfel, aforismele şi studiile sale abundă în încercări de definire a raporturilor dintre ştiinţă şi artă, prin care s-ar putea explica adecvat surprinzătoarele lor corespondenţe. Gaston Bachelard, de pildă, consideră că hiatul dintre aceste două sfere constă în depărtarea axei obiectivităţii ştiinţei de cea a subiectivităţii reveriei: „Axele poeziei şi ale ştiinţei sunt de la bun început inverse. Tot ce poate spera filosofia este ca poezia şi ştiinţa să devină c41 omplementare, să le unifice ca pe două contrarii bine alcătuite” Bachelard admite faptul că ştiinţa şi poezia (şi prin extensie arta) reprezintă direcţii opuse de explorare a orizontului lor referenţial, dar aspiră, în acelaşi timp, spre o unificare a lor în abordări complementare prin medierea filosofiei. Iar filosoful Blaga va încerca şi el o reconciliere similară, întrucât va fi încercat, asemeni „geamănului” din Luntrea lui Caron, L42 eonte Pătraşcu, de tentaţia de a „îmbina deopotrivă vagul poeziei cu precizia matematicii” , îndeletniciri ce se completează reciproc în „imagini-sinteză”, închegând o viziune originală asupra lumii. 37 Basarab Nicolescu, Transdisciplinaritatea. Manifest, Ediţia a II-a, Traducere de Horia Mihail Vasilescu, Editura Junimea, Iaşi, 2007, p. 65. 38 Lucian Blaga, Ceasornicul de nisip, în Aforisme, ed. cit., p. 117. 39 Lucia Dărămuş, Poetica terţului ascuns, în ***Meridian Blaga 6, Editura Casa Cărţii de Ştiinţă, Cluj-Napoca, 2006, p. 64. 40 Lucian Blaga, Pietre pentru templul meu, în Zări şi etape: Aforisme, studii, însemnări, ed. cit., p. 19. Un raport similar între ştiinţă şi artă este afirmat şi într-un alt aforism, în care Lucian Blaga remarcă faptul că, în pofida mijloacelor diferite, ştiinţa şi arta au aceeaşi finalitate: „Oamenii de ştiinţă încearcă să pronunţe consonantele în stare pură. Poetul le pronunţă cu ajutorul vocalelor, adică recurgând la ceva străin de fiinţa ca atare a consonantelor. Care dintre tentative reuşeşte într-adevăr?”(idem, Discobolul, în Aforisme, ed. cit., p. 62). 41 Gaston Bachelard, Psihanaliza focului, Traducere de Lucia Ruxandra Munteanu, Prefaţă de Romul Munteanu, Editura Univers, București, f. a., p. 29-30. 42 Lucian Blaga, Luntrea lui Caron, Ediţie îngrijită şi text stabilit de Dorli Blaga şi Mircea Vasilescu, Notă asupra ediţiei de Dorli Blaga, Postfaţă de Mircea Vasilescu, Editura Humanitas, Bucureşti, 1990, p. 10. 11 În acest sens, Paul Cornea susţine existenţa unei surse comune „atât a gândirii raţional- empirice, baza logicii, a ştiinţelor şi a tehnicii, cât şi a gândirii mitico-simbolice, baza miturilor, e43 ligiei, poeziei” . Acest izvor comun ar fi, după Edgar Morin, „arhe-gândirea”, prin care „cele două gândiri, cu toate că incomprehensibile una celeilalte, se inter-completează, se inter- parazitează şi se între-conjugă şi în societăţile arhaice, vechi şi exotice, şi în propriile noastre 44 minţi” . Lucian Blaga intuieşte acest fond originar al celor două modalităţi cognitive scindate de demersul raţional, ce presupune o percepere fragmentară a lumii, şi încearcă o reconciliere a lor propunând un tip special de interpretare a realului, numit de el gândire mitică, implicând o întrepătrundere a ştiinţei şi a mitului într-un dozaj optim în imagini-sinteză. 2.7. Apropierile nemijlocite dintre ştiinţă şi artă: incursiunea în sfera posibilului Raportul dintre ştiinţă şi artă nu se reduce doar la o prelungire a lor într-o a treia arie integratoare, filosofia; ele se pot apropia şi nemijlocit, prin însăşi natura lor, care, pe lângă deosebirile radicale, prezintă şi nebănuite similitudini. Poezia şi ştiinţa nu sunt axe opuse, reconciliabile doar în demersul filosofic, ci convergente, întrucât se folosesc de aceleaşi substanţe ideatice, se raportează la aceleaşi realităţi, pe care încearcă să le explice şi să le reprezinte cât mai plastic, cât mai expresiv. Pentru Lucian Blaga, imaginarul poetic se structurează sub înrâurirea unor imagini-sinteză proprii gândirii mitice, întrucât „un poet pus faţă în faţă cu puterile lumii şi ale vieţii, dacă nu vrea să-şi dezmintă menirea creatoare, nu poate s45 ă gândeasc ă decât mitic” . Dar modul ştiinţific de reprezentare a realităţii nu este cu mult diferit de cel al artei, pentru că mitul conţine în germene ipotezele ştiinţei, iar ştiinţa redimensionează aspectele mitului. Mitul apare, în intuiţia lui Blaga, ca o fabuloasă anticipare şi materializare prin 46 „basmele” de vechime milenară a unui „întreg program al ştiinţei moderne” , iar ştiinţa se dovedeşte a fi, la rândul ei, creatoare de mituri, întrucât „mit este şi cutare ipoteză a ştiinţei m47 oderne” . Această încărcătură mitică, regăsită atât în structura concepţiilor ştiinţifice, cât şi în cea a creaţiilor artistice, generează o aventurare în sfera posibilului, o dezinhibare a resurselor creatoare ale spiritului, întrucât, în accepţiunea lui Lucian Blaga, „orice mit care-şi merită numele are darul de a fi un atom în jurul căruia se precipită un întreg univers posibil, adică, 48 oricum, un univers valabil în felul său” . Această intensă forţă imaginativă a miticului de a coagula un univers posibil viabil ontologic, prelungindu-se în sfera imaginalului, se manifestă plenar în spaţiul poetic: „Un poet f49 50 ace dintr-o imagine o întreagă lume” . „Primatul posibilului asupra realului” , în termenii lui Constantin Noica, nu mai rămâne însă un privilegiu al artelor, ci se instaurează şi în sfera ştiinţelor, ce evadează în spaţii tot mai îndepărtate de realitatea imediată, descoperind resursele creatoare ale imaginaţiei, construind cu o lejeritate debordantă universuri alternative. Această incursiune în lumea posibilului contestă compartimentarea domeniilor ştiinţei şi artei, bazată pe 43 Paul Cornea, Interpretare şi raţionalitate, Editura Polirom, Iaşi, 2006, p. 203. 44 Edgar Morin, La methode, vol. III, Editura Seuil, Paris, 1986, apud idem, ibidem, p. 203. 45 Lucian Blaga, Daimonion, în Zări şi etape: Aforisme, studii, însemnări, ed. cit., p. 228. 46 Idem, Discobolul, în Aforisme, ed. cit., p. 17. 47 Idem, Pietre pentru templul meu, în Zări şi etape: Aforisme, studii, însemnări, ed. cit., p. 14. 48 Idem, Discobolul, în Aforisme, ed. cit., p. 24-25. 49 Idem, Din duhul eresului, în Aforisme, ed. cit., p. 140. 50 Constantin Noica, Cuvânt împreună despre rostirea românească, Editura Eminescu, Bucureşti, 1987, p. 159. 12 tradiţionala disociere dintre descoperire şi invenţie, respectiv dintre evidenţierea unui dat preexistent şi exterior demersului cognitiv şi plăsmuirea a ceva inexistent anterior. Solomon Marcus condamnă acest criteriu de diferenţiere între ştiinţă şi artă aducând ca argument tocmai această tendinţă, ce poate fi decelată atât în artă cât şi în ştiinţă, de a urmări nu atât „adecvarea la o realitate preexistentă”, cât aspiraţia de „a instaura universuri de ficţiune 51 generate chiar de coerenţa discursului propus” . Omul de ştiinţă contemporan lui Blaga nu mai urmăreşte, precum savantul naturalist, să ocolească mitul, să ignore transcendenţa, să tăgăduiască principiul creator inerent ipotezelor explicative, mărginindu-se la simpla „descriere” pasivă a unicului nivel de Realitate pe care îl recunoaşte. Dimpotrivă, el „sileşte natura să ia liniile ficţiunii gândite”, natura devenind, astfel, „o creaţie matematică de o claritate abstractă”, o c52 onstrucţie mentală purtând peceţile spiritului creator . Accentul părăseşte cunoaşterea realităţii pentru a privilegia creaţia unor realităţi virtuale, ştiinţa ignoră sau chiar sfidează evidenţele pentru a descinde într-un spaţiu al virtualităţilor, redescoperind posibilităţile creatoare ale mitului, neglijând în acest fel descoperirea în favoarea invenţiei. Se poate spune, precum Alexandru Muşina, că „ştiinţa modernă e tot mai mult invenţie, proiectare, imaginare de modele posibile”, iar prin aceasta „se a53 propie tot mai mult de modul de a fi, uneori chiar de limbajul poeziei moderne” . Acest primat al invenţiei asupra descoperirii se răsfrânge într-o deschidere spre imaginar, în înţelesul lui Jean Burgos, de „expresie a unei realităţi nicicând trăite până atunci, netrimiţând la nimic anume a54 nterior ei înseşi şi creatoare a unei fiinţe de limbaj ce se adaugă realităţii şi făureşte un sens” . Într-adevăr, prin mijlocirea invenţiei lingvistice, arta, şi poezia prin excelenţă, instituie prin cuvânt un univers posibil, coerent în sine; prin limbajul poetic se construieşte, după cum surprinde Eugen Todoran, „o irealitate, o viziune, în care poezia şi mitul se întâlnesc”, o 55 „«invenţie» a unor realităţi ce există numai prin expresia lor” . Doar că poezia modernă nu se rezumă la o gratuită invenţie formală, un pur joc lingvistic, o simplă „acrobaţie” prin care, după 56 Blaga, se „confundă arta cu virtuozitatea” , riscând să devină o „pură invenţie”, o „invenţie fără 57 descoperire”, în expresia lui Wallace Stevens . Dimpotrivă, „poetul artist”, inventatorul, mânuitorul cu virtuozitate al limbajului, şi „poetul vizionar”, exploratorul unor universuri poetice nebănuite ce aduc noi promisiuni cunoaşterii umane, trebuie, după Marcel Raymond, să se întâlnească, îmbinând invenţia şi descoperirea, creaţia şi revelaţia, „cunoaşterea poetică” f58 iind „consubstanţială [...] actului creator” . Imaginarul nutreşte invenţia, creaţia care aduce, astfel, un spor de realitate, închipuind „fiinţe de limbaj” fără acoperire în sensibil sau inteligibil, cu un statut ontologic ambiguu, la întâlnirea fanteziei cu creaţia autentică. Aceste plăsmuiri îşi pot găsi însă „realizarea” în potenţialul revelator al imaginalului, vidul ontologic iniţial al plăsmuirilor de limbaj dezvăluindu-se a fi un vid plin, purtător al unui sens latent, ascuns sub corola misterului. 51 Solomon Marcus, Invenţie şi descoperire, Editura Cartea Românească, Bucureşti, 1989, p. 42. 52 Lucian Blaga, Feţele unui veac, în Zări şi etape: Aforisme, studii, însemnări, ed. cit., p. 148. 53 Alexandru Muşina, Paradigma poeziei moderne, Editura Aula, Braşov, 2004, p. 51. 54 Jean Burgos, Pentru o poetică a imaginarului, Traducere de Gabriela Duda şi Micaela Gulea, Prefaţă de Gabriela Duda, Editura Univers, Bucureşti, 1988, p. 27. 55 Eugen Todoran, op. cit., p. 118. 56 Lucian Blaga, Din duhul eresului, în Aforisme, ed. cit., p. 158. Vezi şi p. 155: „Ceea ce din punctul de vedere al virtuozităţii meşteşugăreşti este o stângăcie poate fi o mare calitate din punctul de vedere al artei”. 57 Wallace Stevens, Adagia, apud Alexandru Muşina, op. cit., p. 76. 58 Marcel Raymond, De la Baudelaire la suprarealism, Traducere de Leonid Dimov, Studiu introductiv de Mircea Martin, Editura Univers, Bucureşti, 1998, p. 422. 13 Aşadar, afirmaţia lui Lucian Blaga referitoare la relaţia dintre artă şi filosofie poate fi extrapolată şi asupra raportului dintre artă şi ştiinţă conservându-şi pe deplin valabilitatea: „Metafizica intenţionează să fie o revelare şi izbuteşte să fie doar o creaţie. Poezia aspiră să fie creaţie şi reuşeşte să fie o revelare. Suprema calitate a metafizicei consistă tocmai în aceea că ea reuşeşte mai puţin decât intenţionează, iar suprema calitate a poeziei consistă în aceea că ea izbuteşte să fie ceva mai mult decât intenţionează. Metafizica şi poezia, izvorând din intenţii opuse şi ajungând la reuşite opuse, au totuşi multe şi grave puncte de coincidenţă, datorită calităţilor lor celor mai înalte – la care nu aspiră, dar pe care ele le posedă în chip necesar ca 59 produse ale spiritului” . 2.8. Paralelismul stilistic ştiinţă – filosofie – artă Ştiinţa, filosofia şi arta, ca plăsmuiri ale spiritului, ca forme autonome, dar alternative, ale creaţiei de cultură, conlucrează în oferirea unor perspective complementare ce alcătuiesc paradigma unei epoci. Lucian Blaga este dintru început preocupat de surprinzătoarele similitudini între cele trei tipuri de creaţie de cultură, căutările unei explicaţii prelungindu-se de-a lungul anilor până la conturarea unei complexe reţele de concepte. În teza sa de doctorat, el intuieşte o analogie în felul în care „ideile cu funcţie imperativă” modelează atât teoriile ş60 tiinţifice, cât şi construcţiile filosofice şi creaţiile artistice şi pentru a le explica, el îşi expune teoria sa mai veche din Pietre pentru templul meu referitoare la individual şi tipic. Dacă în colecţia de aforisme individualul şi tipicul erau expresia unor „atitudini spirituale în faţa lumii şi a61 vie ţ ii” , în teza de doctorat ele devin idei preschimbate în imperative , ce prefigureaz ă operele de artă. Aceste idei vor fi reluate şi îmbogăţite în 1924, în Filosofia stilului, unde individualul şi tipicul, cărora li se va adăuga absolutul sunt prezentate drept „valori” ce alcătuiesc „centrul dinamic” al unor năzuinţe formative ce reunesc „atitudinile şi valorile, inconştiente şi conştiente, c62 u care spiritul omenesc se apropie de materialul ce urmeaz ă s ă fie organizat în pl ă smuiri” . Mai târziu, în Trilogia culturii, năzuinţa formativă, cu cele trei moduri ale sale, individualizant, tipizant şi stihial (elementarizant), va fi integrată în sistemul complex de categorii abisale, orizontice (orizontul spaţial şi orizontul temporal), de atmosferă (accentul axiologic), ale orientării (atitudinea anabasică şi catabasică) şi formative (năzuinţa formativă), ce alcătuiesc 63 împreună matricea stilistică ce se răsfrânge în orice plăsmuire a spiritului omenesc . Prin prisma teoriei blagiene a matricei stilistice, „paralelismul secret” dintre plăsmuirile culturale contemporane, fie ele din filosofie, din ştiinţă sau din artă, este înţeles nu ca raportare conştientă, programatică la un model, explicaţie insuficientă în contextul în care unii dintre autori se ignorau reciproc, nebănuind „asemănările de atitudine, de orizonturi, de accente” dintre 64 operele lor, ci ca rezultat al unei „similitudini de matrice stilistică inconştientă” . În acest fel, „analogiile”, „misterioasele corespondenţe”, „simetriile lăuntrice”, cum numeşte Blaga 59 Lucian Blaga, Discobolul, în Aforisme, ed. cit., p. 56. 60 Idem, Cultură şi cunoştinţă, în Zări şi etape: Aforisme, studii, însemnări, ed. cit., p. 354: „În inima problemelor ştiinţifice zvâcnesc idei cu funcţie imperativă. Acelaşi lucru îl constatăm şi în problemele filosofiei şi, dacă voim, în cele ce şi le pune arta în cursul evoluţiei sale”. 61 Idem, Pietre pentru templul meu, Editura Cartea Românească, Bucureşti, 1920, p. 28. 62 Idem, Probleme estetice, în Zări şi etape: Aforisme, studii, însemnări, ed. cit., p. 58-59. 63 Vezi Lucian Blaga, Opere 9. Trilogia culturii, Ediţie îngrijită de Dorli Blaga, Studiu introductiv de Al. Tănase, Editura Minerva, Bucureşti, 1985, p. 409-410. 64 Idem, ibidem, p. 182-183. 14 paralelismele surprinzătoare pe care le analizează în Feţele unui veac între creaţiile artistice, filosofice şi ştiinţifice contemporane, nu sunt efectul unor „înrâuriri” conştiente, ci al unor s65 ubtile „corespondenţe de stil” ce rămân de cele mai multe ori neobservate în epocă . Astfel, „pasiunea creatoare” ce izbucneşte în romantism uneşte deopotrivă incursiunile în spaţiile imaginare, dar de o ireproşabilă coerenţă, ale geometriilor non-euclidiene, apariţiile metafizicilor constructive, aspirând spre un „dinamism primar” şi spre „elementar” ale lui Fichte, Schelling sau Schopenhauer şi ocolirea realităţii nemijlocite de către arta lui Byron, Shelley ori Delacroix, evadând în transcendent, în aventură, în exotic. „Oroarea de metafizică” a naturalismului şi ancorarea lui în realitatea concretă se regăsesc atât în frica de ipoteza creatoare a savantului naturalist, cât ş i în pasivitatea receptiv ă a „artistului-maşin ă ”, mimetic, copiind fotografic realitatea, ocolind cu obstinaţie mitul, povestea, patetismul, precum Courbet, Zola ori Flaubert, şi în ignorarea transcendentului de către o filosofie limitând cunoaşterea la lumea simţurilor, precum cea a lui Comte. „Sensibilitatea decadentă” a impresionismului, hrănită din nuanţele impresiei evanescente, se întâlneşte deopotrivă în „fizica senzaţiei” a lui Mach, pentru care realitatea este o împletire de senzaţii nestatornice, în „psihologia nuanţelor” a lui Bergson, în care „durata pură” aduce laolaltă stări imperceptibile, întreţesute între ele, şi în „arta nuanţei” a lui Verlaine ori Huysmans, Manet ori Debussy, ce dematerializează realitatea, care îşi pierde contururile şi consistenţa până la a deveni simplă sugestie. „Pornirea spre esenţial”, „apetitul metafizic” şi exaltarea creaţiei specifice noului stil se regăsesc deopotrivă în modelarea naturii pentru a se plia pe tiparele gândirii în construcţii teoretice ce sfidează aparenţele în fizica nouă a lui Einstein, în entuziasmul vitalist în faţa instinctului dionisiac al existenţei, întrupat în supraomul lui Nietzsche şi în deformarea violentă a naturii ca expresie a unui dramatism sufletesc covârşitor în pictura lui Van Gogh ori în fuga de realitate prin idealizare, esenţializare ori spiritualizare din teatrul nou ori din arta lui Brâncuşi. T66 oate aceste analogii se întreţes ca reflex al „ritmului istoric al stilului” şi nu al unei viziuni asupra lumii, aceasta fiind, pentru Blaga, la rândul ei o creaţie spirituală, o simili-lume, un cosmoid, o lume posibilă, coerentă în sine, alături de celelalte plăsmuiri „surori”, contemporane, cu aceleaşi tipare abisale, opera de artă şi „celelalte creaţii de cultură, mitul, c67 onstrucţia ipotetică, teoria, concepţia metafizică” . Aşadar, pentru Lucian Blaga, ştiinţa, filosofia şi arta sunt încercări complementare de afirmare a spiritului creator, întrucât nu doar arta, ci şi „ipotezele constructive, teoriile ştiinţifice, concepţiile metafizice sunt de fapt «creaţii de cultură», şi ca atare, ele vor fi prin chiar substanţa lor de natură «metaforică», şi vor purta a68 mprenta unui «stil»” . Viziunea blagiană despre cultură se apropie, prin recunoaşterea acestei îngemănări a stilului şi metaforei în urzeala tuturor plăsmuirilor umane, de transgresarea, în spirit transdisciplinar, a faliilor disciplinare, în căutarea unui nucleu integrator al cunoaşterii neîmpărţite ce animă impulsul creator. 65 Idem, Feţele unui veac, în Zări şi etape: Aforisme, studii, însemnări, ed. cit., p. 109. 66 Idem, ibidem, p. 125. 67 Idem, Opere 9. Trilogia culturii, ed. cit., p. 430-434. 68 Idem, ibidem, p. 402-403. 15 Bibliografie: *** De amicitia Lucian Blaga – Ion Breazu, corespondenţă, Carte gândită şi alcătuită de Mircea Curticeanu, Biblioteca Albatros, Cluj, 1995. *** Eonul Blaga, întâiul veac, Ediţie îngrijită de Mircea Borcilă, Editura Albatros, Bucureşti, 1997. *** Lucian Blaga – Cunoaştere şi creaţie, Coordonatori Dumitru Ghişe, Angela Botez, Victor Botez, Editura Cartea Românească, Bucureşti, 1987. ***Meridian Blaga 6, Editura Casa Cărţii de Ştiinţă, Cluj-Napoca, 2006. Bachelard, Gaston, Psihanaliza focului, Traducere de Lucia Ruxandra Munteanu, Prefaţă de Romul Munteanu, Editura Univers, București, f. a.. Băncilă, Vasile, Blaga, Lucian, Corespondenţă, Ediţie îngrijită de Dora Mezdrea, Editura Muzeul Literaturii Române, Bucureşti, 2001, Editura Istros – Muzeul Brăilei, Brăila, 2001. Blaga, Lucian, Aforisme, Text stabilit şi îngrijit de Monica Manu, Editura Humanitas, Bucureşti, 2001. Blaga, Lucian, Despre conştiinţa filosofică, Ediţie îngrijită de Dorli Blaga şi Ion Maxim, cu un studiu de Henri Wald, Editura Facla, Timişoara, 1974. Blaga, Lucian, Hronicul şi cântecul vârstelor, Postfaţă şi bibliografie de Ioan Holban, Editura Minerva, Bucureşti, 1990. Blaga, Lucian, Luntrea lui Caron, Ediţie îngrijită şi text stabilit de Dorli Blaga şi Mircea Vasilescu, Notă asupra ediţiei de Dorli Blaga, Postfaţă de Mircea Vasilescu, Editura Humanitas, Bucureşti, 1990. Blaga, Lucian, Opere 9. Trilogia culturii, Ediţie îngrijită de Dorli Blaga, Studiu introductiv de Al. Tănase, Editura Minerva, Bucureşti, 1985. Blaga, Lucian, Trilogia cunoaşterii, vol. I Eonul dogmatic, Editura Humanitas, Bucureşti, 2003. Blaga, Lucian, Zări şi etape: Aforisme, studii, însemnări, Editura Humanitas, Bucureşti, 2003. Burgos, Jean, Pentru o poetică a imaginarului, Traducere de Gabriela Duda şi Micaela Gulea, Prefaţă de Gabriela Duda, Editura Univers, Bucureşti, 1988. Cheie-Pantea, Iosif, Palingeneza valorilor, Editura Facla, Timişoara, 1982. Corbin, Henry, Omul şi îngerul său – Iniţiere şi cavalerie spirituală, Editura Univers Enciclopedic, Bucureşti, 2002. Cornea, Paul, Interpretare şi raţionalitate, Editura Polirom, Iaşi, 2006. Crăciunescu, Pompiliu, Eminescu: Paradisul infernal şi transcosmologia, Prefaţă de Basarab Nicolescu, Editura Junimea, Iaşi, 2000. Doinaş, Ştefan Aug., Lectura poeziei urmată de Tragic şi demonic, Editura Cartea Românească, Bucureşti, 1980. Marcus, Solomon, Invenţie şi descoperire, Editura Cartea Românească, Bucureşti, 1989. Muşina, Alexandru, Paradigma poeziei moderne, Editura Aula, Braşov, 2004. Nicolescu, Basarab, De la Isarlîk la Valea Uimirii, vol. I (Interferenţe spirituale) – II (Drumul fără sfârşit), Prefaţă de Irina Dincă, Editura Curtea-Veche, Bucureşti, 2011. Nicolescu, Basarab, Transdisciplinaritatea. Manifest, Ediţia a II-a, Traducere de Horia Mihail Vasilescu, Editura Junimea, Iaşi, 2007. Noica, Constantin, Cuvânt împreună despre rostirea românească, Editura Eminescu, Bucureşti, 1987. 16 Prigogine, Ilya, Stengers, Isabelle, Noua alianţă – Metamorfoza ştiinţei, Traducere de Cristina Boico şi Zoe Manolescu, Editura Politică, Bucureşti, 1984. Raymond, Marcel, De la Baudelaire la suprarealism, Traducere de Leonid Dimov, Studiu introductiv de Mircea Martin, Editura Univers, Bucureşti, 1998. Streinu, Vladimir, Poezie şi poeţi români, Antologie, postfaţă şi bibliografie de George Muntean, Editura Minerva, Bucureşti, 1983. Todoran, Eugen, Lucian Blaga. Mitul poetic, vol. I, Editura Facla, Timişoara, 1981. Vaida, Mircea, Lucian Blaga. Afinităţi şi izvoare, Editura Minerva, Bucureşti, 1975. Valéry, Paul, Introducere la metoda lui Leonardo da Vinci, Traducere şi adnotări de Şerban Foarţă, Editura Paralela 45, Bucureşti, 2004. 17